Burjassot acull el seu I Torneig Femení per la Igualtat organitzat pel Burjassot CF
2025-07-24

El Burjassot CF viurà un intens cap de setmana de Pasqua, ja que el club burjassoter, de la mà del seu equip femení, ha organitzat per als dies 26 i 27 de març el seu I Torneig Femení per la Igualtat. Aquest esdeveniment esportiu compta amb la col·laboració de l’Ajuntament de Burjassot, a través d’Espai Dona, el servei integral d’atenció a la dona, dirigit per Lluna Àrias, regidora de Benestar Social, Igualtat i Desenvolupament Local.

El torneig reunirà en el camp del Burjassot CF a set equips, a més de les amfitriones, que donaran visibilitat al futbol femení i mostraran com aquest esport no entén d’homes i dones sinó que pot ser practicat per tots.

Una representació del Burjassot CF femení visitarà el programa de Burjassot Ràdio, Associa’t, el dimarts 22 de març, a partir de les 18:30 hores per donar a conéixer tota la informació del torneig i les sensacions de l’equip femení davant el mateix.